Birštono gyventojai išrinko dalyvaujamojo biudžeto projektą
2026 m. pavasarį Birštono savivaldybės gyventojai buvo kviečiami teikti projektines idėjas, skirtas gyvenamajai aplinkai ir viešajai infrastruktūrai gerinti. Šiais metais sulaukta dviejų projektinių pasiūlymų – „Nuo lauko aikštelės iki pergalių“ ir „Žaidimų erdvės Birštono vaikams“.
Abu projektiniai pasiūlymai sėkmingai įveikė administracinį vertinimą ir buvo teigiamai įvertinti Darbo grupės, todėl liepos mėnesį buvo pateikti viešam gyventojų balsavimui.
Balsavime dalyvavo 185 Birštono savivaldybės gyventojai. Daugiausia balsų – 140 – surinko projektinis pasiūlymas „Nuo lauko aikštelės iki pergalių“, o už projektinį pasiūlymą „Žaidimų erdvės Birštono vaikams“ balsavo 45 gyventojai.
Vadovaujantis dalyvaujamojo biudžeto įgyvendinimo tvarka, projektai bus įgyvendinami etapais. Pirmiausia bus įgyvendinamas daugiausia gyventojų balsų surinkęs projektinis pasiūlymas „Nuo lauko aikštelės iki pergalių“.
Dėkojame visiems gyventojams, teikusiems projektines idėjas ir aktyviai dalyvavusiems balsavime!

